****

 **GRADONAČELNIK**

KLASA: 340-09/16-01/9

URBROJ: 2186/01-06-01/5-16-4

Varaždin, 14. travanj 2016.

Na temelju članka 7. stavak 2. Odluke o auto taksi prijevozu na području grada Varaždina („Službeni vjesnik Grada Varaždina“ broj 6/15) Gradonačelnik objavljuje

**JAVNI POZIV**

**za podnošenje zahtjeva za izdavanje dozvola za autotaksi prijevoz na području Grada Varaždina**

1. ***PREDMET JAVNOG POZIVA***

Grad Varaždin objavljuje javni poziv za podnošenje pisanog zahtjeva za izdavanje 39 (tridesetdevet) dozvola za obavljanje autotaksi prijevoza na području Grada Varaždina u skladu s uvjetima propisanim u Odluci o autotaksi prijevozu na području grada Varaždina.

Dozvole se izdaju na rok od 5 (pet) godina.

Godišnji iznos naknade za obavljanje djelatnosti autotaksi prijevoza iznosi 1.500,00 kn za jedno autotaksi vozilo.

1. ***OPĆI UVJETI***

Na javni poziv mogu se javiti pravne ili fizičke osobe koje su registrirane za obavljanje djelatnost autotaksi prijevoza i ispunjavanju uvjete propisane Zakonom o prijevozu u cestovnom prometu („Narodne novine“ broj 82/13, u daljnjem tekstu: Zakon) i Odlukom o auto taksi prijevozu na području Grada Varaždina.

1. ***DOKUMENTACIJA***

Podnositelj zahtjeva dužan je uz pisani zahtjev (obrazac - koji se može preuzeti na web stranicama Grada Varaždina) priložiti slijedeću dokumentaciju:

* važeću licenciju za obavljanje autotaksi prijevoza,
* dokaz o sjedištu ili prebivalištu na području Grada (izvod iz sudskog registra sa podatkom o sjedištu na području Grada Varaždina ako se radi o pravnoj osobi ili uvjerenje o prebivalištu na području Grada ako se radi o fizičkoj osobi),
* ispravu kojom dokazuje vlasništvo, zakup ili leasing za registrirano autotaksi vozilo koje ispunjava uvjete propisane Zakonom, posebnim propisima i Odlukom o autotaksi prijevozu na području Grada Varaždina. Za svako vozilo za koje se traži dozvola potrebno je predati ispravu,
* potvrdu Upravnog odjela za financije, proračun i javnu nabavu Grada Varaždina da ima

podmirene obveze prema Gradu po bilo kojoj osnovi, ne stariju od 30 dana od dana objave poziva.

* potvrdu Porezne uprave, da ima podmirene obveze plaćanja dospjelih poreznih obveza i

obveza za mirovinsko i zdravstveno osiguranje i drugih državnih davanja ne stariju od 30

dana oda dana objave poziva,

* cjenik usluge autotaksi prijevoza koji će se primjenjivati nakon izdavanja dozvole (ispunjen obrazac koji se može preuzeti na web stranicama Grada Varaždina)
* izvješće Državnog zavoda za mjeriteljstvo o ispitivanju taksimetra (potvrdu o testiranju taksimetra),
* dokaz o utvrđenom statusu osobe s invaliditetom (javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom koji se vodi pri Hrvatskom zavodu za mirovinsko osiguranje)
* rješenje ili potvrdu o statusu hrvatskog branitelja, ukoliko se podnositelj poziva na nju,
* dokaz da ima položen ispit, odnosno da ima zaposlenog vozača s položenim ispitom o poznavanju osnovnih podataka o kulturnim, gospodarskim, turističkim, prometnim i drugim značajnim objektima i znamenitostima Grada Varaždina, odnosno Izjavu pod materijalnom i kaznenom odgovornošću da će sukladno članku 33. Odluke o autotaksi prijevozu na području Grada Varaždina, ispit položiti u roku od 3 mjeseca od izdavanja dozvole, odnosno u tom roku imati zaposlenog vozača s položenim ispitom.

Zahtjev se ispisuje neizbrisivom tintom i predaje u izvorniku sa svim traženim prilozima na hrvatskom jeziku i latiničnom pismu. Zahtjev s prilozima se uvezuje u cjelinu.

1. ***NAZIV I ADRESA TIJELA KOJEM SE ZAHTJEV PODNOSI***

Pisani zahtjevi na objavljeni javni poziv podnose se u zatvorenoj omotnici na adresu: Grad Varaždin, Upravni odjel za komunalni sustav i urbanizam, Povjerenstvo za provedbu javnog poziva, Trg slobode 12/II, Varaždin, s naznakom: “NE OTVARATI - Zahtjev za izdavanje dozvola za autotaksi prijevoz“.

1. ***VRIJEME TRAJANJA JAVNOG POZIVA I MJESTO OTVARANJA***

Ovaj javni poziv otvoren je 30 (trideset) dana od dana objave u dnevnom tisku, na oglasnoj ploči i web stranicama Grada Varaždina. Poziv je objavljen 18 . travnja 2016. i rok za dostavu je 19. svibnja 2016. godine do 11:00 sati bez obzira na način dostave zahtjeva.

Javno otvaranje zahtjeva održat će se dana 19. svibnja 2016. godine u 11,00 sati u prostorijama Upravnog odjela za komunalni sustav i urbanizam, Trg slobode 12, Varaždin.

Javnom otvaranju ponuda smiju prisustvovati članovi Povjerenstva i druge ovlaštene osobe.

Pravo aktivnog sudjelovanja na javnom otvaranju zahtjeva imaju samo članovi Povjerenstva i ovlašteni predstavnici podnositelja zahtjeva.

1. ***OSTALO***

U razmatranje će se uzeti samo oni zahtjevi koji budu zaprimljeni u pisarnici Grada Varaždina unutar roka bez obzira na način dostave. Zahtjevi koji nisu podneseni u roku i koji su nepotpuni, neće se razmatrati. Krajnji rok za predaju zahtjeva je istovremeno datum i vrijeme javnog otvaranja istih.

Ako bude podnesen veći broj zahtjeva od broja dozvola koje se izdaju, dozvola će se dodijeliti prijevozniku koji ponudi nižu cijenu usluge iz cjenika za početak vožnje i cijenu vožnje po kilometru na način da će se ponude ocjenjivati na sljedeći način:

OCJENJIVANJE PONUDA - TAXI SLUŽBA

|  |  |
| --- | --- |
| KRITERIJ OCJENJIVANJA | UČEŠĆE U OCJENI |
| Cijena za početak vožnje | 40% |
| Cijena po kilometru | 60% |
| UKUPNO: | 100% |

O = (Pmin / P x 40) + (Kmin / K x 60)

O - ukupna ocjena ponude

P - ponuđena cijena za početak vožnje

Pmin - najniža ponuđena cijena za početak vožnje

K - ponuđena cijena vožnje po kilometru

Kmin - najniža ponuđena cijena vožnje po kilometru

 Podnositelj zahtjeva koji se poziva na pravo prednosti dobivanja dozvole, s obzirom na invaliditet, dužan je uz prijavu priložiti i dokaz o utvrđenom statusu osobe s invaliditetom (javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom koji se vodi pri Hrvatskom zavodu za mirovinsko osiguranje. U slučaju da je podnijet veći broj zahtjeva za dozvole s istom cijenom usluge iz cjenika za početak vožnje i cijenu vožnje po kilometru dozvola će se dodijeliti autotaksi prijevozniku koji putem usmenog javnog nadmetanja ponudi veći iznos godišnje naknade. U prethodno navedenom slučaju Povjerenstvo će obavijestiti podnositelje zahtjeva o vremenu i mjestu usmenog javnog nadmetanja. Početna cijena u postupku nadmetanja jest cijena godišnje naknade koju su podnositelji zahtjeva naveli u prvotno dostavljenom zahtjevu.

Ukoliko podnositelj zahtjeva ima status hrvatskog branitelja te isti dokaže odgovarajućom dokumentacijom, ima pravo prednosti pred ostalim podnositeljima zahtjeva, u kojem slučaju on ne mora sudjelovati u javnom nadmetanju. Naknadno isticanje, odnosno isticanje statusa hrvatskog branitelja nakon provedenog postupka i dodjele dozvola nije dozvoljeno. Status hrvatskog branitelja može osim fizičke osobe dokazivati fizička osoba - obrtnik.

Dodane informacije mogu se dobiti u Upravnom odjelu za komunalni sustav i urbanizam, Trg slobode 12/II, kod Marijane Cindrić na telefon broj: 201 430 ili zatražiti u elektroničkom obliku na e-mail: marijana.cindric@varazdin.hr svakim radnim danom od 7 do 15 sati.

**GRADONAČELNIK**

**Goran Habuš**